صحت اور خاندانی بہبود کی وزارت
دیہی حفظان صحت خدمات کو بہتربنانے کے لئے کئے گئے اقدامات
نئی دہلی 11 فروری :صحت وخاندانی بہبود کے وزیرمملکت جناب اشونی کمارچوبے نے آج یہاں راجیہ سبھامیں ایک سوال کے تحریری جواب میں بتایاکہ ‘‘عوامی صحت اوراسپتال ’’ایک ریاستی معاملہ ہے ۔دیہی علاقوں سمیت ملک بھرمیں صحت سہولتوں کو بہتربنانے کی بنیادی ذمہ داری ریاستی حکومتوں کے ذمہ ہے ۔
ملک بھرمیں بالخصوص دیہی علاقوں میں حفظان صحت خدمات کے چیلنجوں کوحل کرنے کے لئے 2005میں قومی دیہی صحت مشن  شروع کیاگیاتھاتاکہ سرکاری صحت سہولتی مراکز تک آنے والے تمام افراد کو تفتیش قابل رسائی اورمعیاری صحت خدمات فراہم کرنے کے لئے ریاستی /مرکز کے زیرانتظام علاقے کی حکومتوں کی کوششوں میں تعاون کیاجاسکے ۔ فی الحال قومی دیہی صحت مشن  قومی صحت مشن  کا ایک ذیلی مشن ہے ۔
قومی دیہی مشن  کی جانب سے مالی امداد ضابطوں کے مطابق نئی سہولتوں کو قائم کرنے کے لئے ریاستوں /مرکز کے زیرانتظام علاقوں کو فراہم کی جاتی ہے ۔ اس کے علاوہ بنیادی ڈھانچے کی کمیوں کو دورکرنے کے لئے موجودہ صحت سہولتی مراکز کی جدیدکاری کے لئے بھی امداد فراہم کرائی جاتی ہے ۔ مزید برآں ضرورتوں کے لحاظ سے ٹھیکے کی بنیاد پر انسانی وسائل کی خالی نشستوں کو پُرکرنے کے لئے بھی مالی امداد دی جاتی ہے ۔
ماؤں کی صحت ،بچوں کی صحت، نابالغوں کی صحت، خاندانی منصوبہ بندی ،ہمہ گیرٹیکہ کاری پروگرام اور اہم مہلک بیماریوں مثلاتپ دق اور ملیریا، ڈینگو، کالاآزار اورجذام کے علاوہ متعددی امراض سے متعلق مفت صحت خدمات فراہم کرنے کے لئے بھی قومی صحت مشن کی جانب سے مالی امداد فراہم کرائی جاتی ہے ۔
قومی صحت مشن کے تحت امداد یافتہ دیگراہم اقدامات میں جننی ششو سرکشا کاریہ کرم  ، راشٹریہ بال سواستھ کاریہ کرم  ، مفت دواؤ ں اورتشخیص معالجہ خدمات پرمشتمل اقدامات کا نفاذ،وزیراعظم قومی ڈائلیسیز پروگرام اوردیہی علاقوں سمیت تمام سرکاری سہولتی مراکزمیں قومی کوائلٹی اشورنس فریم ورک کانفاذ جیسے امورشامل ہیں ۔
ملک میں بالخصوص دیہی علاقوں میں حفظان صحت خدمات کو بہتربنانے کے لئے این ایچ ایم کے تعاون کے ساتھ موبائل میڈیکل یونٹس  اورٹیلی میڈیسین کو بھی نافذ کیاجارہاہے ۔
آیوشمان بھارت کے حصے کے طورپرحکومت ملک بھرمیں دسمبر 2022تک ریاستوں کو ذیلی صحت مراکز اور پرائمری صحت مراکز کو 1.5لاکھ صحت اورمعالجہ مراکز میں تبدیل کرنے کے لئے مالی امداد فراہم کررہی ہے ۔ اس کا مقصد جامع پرائمری صحت خدمات جس میں کمیونٹی سطح پر مسلسل نگہداشت کے ذریعہ تدبیری حفظات صحت خدمات اورصحت کو فروغ دینا ہے ۔
تازہ ترین دیہی صحت سروے 2019کے مطابق ہندوستانی عوامی صحت معیارات کے ضابطوں کی بنیاد پر کام کررہے صحت سہولتی مراکز کی تعداد درج ذیل ہے :
|
|
سہولت کی سطح
|
|
کل میزان
|
|
آئی پی ایچ ایس ضابطوں کے مطابق کام کرنے والے صحت سہولتی مراکز
|
|
آئی پی ایچ ایس ضابطوں کو تسلیم کرنے کا فیصد
|
|
ذیلی صحت مراکز
|
|
149590
|
|
5076
|
|
3.39%
|
|
بنیادی صحت مراکز
|
|
16613
|
|
1372
|
|
8.26%
|
|
کمیونٹی صحت مراکز
|
|
5335
|
|
1165
|
|
21.84%
قومی صحت مشن  کے تحت ریاستوں /مرکزکے زیرانتظام علاقوں کو روگی کلیان سمیتی  /مریضوں کی بہبود کی کمیٹیوں  گاوں میں صحت صفائی ستھرائی اورتغذیاتی کمیٹی  اور آشاکے لئے بھی مالی تعاون فراہم کیاجاتاہے ۔
کمیونٹی اورعوامی صحت نظام کے درمیان انٹرفیس کی حیثیت سے کام کرنے کے لئے آشاوں کو تربیت فراہم کرائی جاتی ہے ۔ آشاوں نے نہ صرف زچہ اوربچہ کی صحت کے سلسلے میں ایک اہم رول اداکیاہے بلکہ متعددی امراض والے علاقوں میں عوامی صحت کی متعدداقسام میں کمیونٹی سطح پر کلیدی تعاون پیش کیاہے ۔
آرکے ایس /پی ڈبلیو سی کو عوامی صحت سہولتی مراکز میں کام کاج اورخدمات کو بہتربنانے کے لئے ایک فورم کی حیثیت سے کام کرنے کا ذمہ داربنایاگیاہے ۔ اسی طرح سے انھیں پرائمری صحت مراکز اور ذیلی صحت مراکز کی سطح پر عوامی صحت سہولتی مراکز میں شراکت داری کو بڑھانے اورمریضوں کے لئے بہترین سہولتیں فراہم کرنے کےلئے جواب دہی کو بڑھانے کا بھی کام سونپاگیاہے ۔
وی ایچ ایس این سی صحت سے متعلق بیداری پھیلانے اور صحت خدمات تک کمیونٹی کی رسائی کو بہتربنانے کے لئے ایک پلیٹ فارم مہیاکرنے کے لئے قائدانہ رول اداکرنے کا ذمہ داربنایاگیاہے ۔ اسی طرح وی ایچ ایس این سی کو مقامی مخصوص ضرورتوں کو حل کرنے اور کمیونٹی پرمبنی منصوبہ بندی اور نگرانی کے لئے میکنزم کی حیثیت سے بھی خدمات انجام دیناہے ۔